Diari Oficial de la Generalitat Valenciana


Sumari del DOGV 3022, del 26-06-1997 (1997/8542)

ORDRE de 3 de juny de 1997, de la Conselleria de Presidència, per la qual es convoquen ajudes per a equipament de les agrupacions locals i associacions o entitats que desenvolupen activitats de protecció civil.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3022

Data del DOGV
:   26-06-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/8542


Data del document
:   03-06-1997

Organisme emissor
:   Conselleria de Presidència

Tipus de document
:   Ordre

ORDRE de 3 de juny de 1997, de la Conselleria de Presidència, per la qual es convoquen ajudes per a equipament de les agrupacions locals i associacions o entitats que desenvolupen activitats de protecció civil. [97/X8542]  
La creixent importància que els ciutadans atorguen a la seua autoprotecció enfront dels riscos que amenacen el seu entorn sociolaboral, així com la creixent col·laboració ciutadana, solidària, altruista i voluntària amb els serveis relacionats amb protecció civil en emergències extraordinàries, han donat lloc a una important demanda social per participar en activitats de voluntariat de protecció civil a través d'agrupacions permanents, principalment d'ordre local.  
Coneixedora de les iniciatives posades en pràctica des de diversos ajuntaments i col·lectius en favor d'un voluntariat que col·labore i participe amb les administracions públiques en les faenes relacionades amb la protecció civil, la Conselleria d'Administració Pública va iniciar durant l'any 1994 una campanya per a promocionar i fomentar la creació d'agrupacions amb aquesta finalitat, així com donar suport a les ja existents.  
En atenció d'aquests motius, a proposta de la Direcció General d'Interior,  
DISPOSE  
Article primer  
L'objecte de aquesta ordre és fomentar la vinculació voluntària i desinteressada dels ciutadans a la protecció civil, a través d'organitzacions orientades a la prevenció de riscos i a l'actuació en cas d'emergències extraordinàries.  
Article segon  
Podran sol·licitar les ajudes aquells ajuntaments de la Comunitat Valenciana que disposen d'agrupacions locals de voluntaris de protecció civil, les associacions o entitats amb què la Conselleria de Presidència tinga subscrits acords de col·laboració en matèria de protecció civil, i associacions que justifiquen labors habituals de col·laboració en matèria de protecció civil amb els ajuntaments on radiquen.  
Article tercer  
Les ajudes tindran la natura jurídica de subvencions, regulades en l'article 47 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei de la Hisenda Pública de la Generalitat Valenciana, i aniran destinades al finançament total o parcial de l'adquisició d'una o més unitats del material que a continuació es relaciona: jaqueta blava, anorac blau, xandall blau, impermeable blau o taronja, pantaló blau cobalt o marí, camisa taronja, jersei blau cobalt o marí, granota de treball taronja , pitet reflector taronja, casc, gorra, sotocasc, cinturó, botes, guants, cantimplora, llanterna, motxilla extintora, destral-aixada, aixada, destral, rastell-aixada, matafocs, màscara per a fums, filtre per a màscara per a fums, cabàs, xerrac, tisora de podar, forca, pala menuda, corda estàtica, corda dinàmica, bloquejador, politja, politja fixa, rapelador, cinta plana, cinta tubular, ancoratge tac, sacs transport, placa anella, placa girada, placa acolzada, arnés, casc, conjunt il·luminació, carbur metàl·lic, farmaciola, màscara d'un sol ús , i ambú (reanimador cardiorespiratori) d'un sol ús.  
Article quart  
Les ajudes objecte de aquesta Ordre seran finançades a càrrec de la línia de subvenció 4.04 del programa pressupostari 221.10 "Protecció Civil i Extinció d'incendis", amb un import global màxim destinat a aquestes ajudes de 45.032.608 pessetes.  
El valor màxim de cada ajuda no podrà superar la quantia de 160.000 pessetes.  
Article cinquè  
L'import de les subvencions regulades en aquesta ordre, en cap cas podrà ser de tal quantia que supere el cost de la dotació subvencionada.  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per unes altres administracions o ens públics o privats pel mateix concepte, podrà donar lloc a la modificació de la resolució de concessió.  
Article sisè  
Els criteris de valoració que es tindran en compte per a atorgar les ajudes seran els següents:  
a) els riscos a què estiga sotmès el municipi  
b) el grau de cobertura dels serveis d'emergències que incideixen al municipi  
c) el grau d'aïllament geogràfic  
Article setè. Procediment  
1. Iniciació  
Les sol·licituds d'ajudes hauran de presentar-se en el Registre General de la Conselleria de Presidència (c/ Historiador Chabás, núm. 2. 46944 València) o en els registres de les direccions territorials de la Conselleria de Presidència a Alacant i Castelló, així com en la forma prevista en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A les indicades sol·licituds s'haurà d'acompanyar la següent documentació:  
a) Còpia de l'acord del ple en què es va acordar constituir l'agrupació local de voluntaris de Protecció Civil.   
b) Fotocòpia compulsada de la/s factura/s (segons Reial Decret de 18 de desembre de 1985 del Ministeri d'Economia i Hisenda) del material adquirit durant el període de temps comprés entre l'1 de gener de 1997 i el dia de acabament de presentació de sol·licituds. En la factura, haurà de constar que el material adquirit és per a dotació del personal de l'agrupació/associació de voluntaris corresponent, o si no n'hi ha, certificat de l'ajuntament on conste tal extrem.  
c) Fotocòpia compulsada del rebut acreditatiu del pagament, o si no n'hi ha justificant bancari d'aquest.  
d) Certificat de la Tresoreria General de la Seguretat Social acreditatiu d'estar al corrent de les seues obligacions enfront de la Seguretat Social.  
e) Certificat de l'agència tributària acreditatiu de trobar-se al corrent de les seues obligacions tributàries.  
f) Fitxa de manteniment de tercers, ajustada al model de l'annex I, degudament complimentada.  
A les sol·licituds presentades pels ajuntaments no serà necessaris acompanyar els documents referits en els apartats d) i e).  
Les associacions o entitats amb què la Conselleria de Presidència tinga subscrits acords de col·laboració en matèria de Protecció Civil hauran d'acompanyar a la sol·licitud la documentació relacionada en els apartats b), c), d), e) i f).  
Les associacions que no tinguen subscrits acords de col·laboració en matèria de Protecció Civil amb la Conselleria de Presidència hauran d'acompanyar a la sol·licitud la documentació relacionada en els apartats, b), c), d), e), f), i certificació de l'ajuntament on radiquen aquestes associacions que acredite la seua col·laboració en aquests treballs.  
El termini de presentació de sol·licituds serà d'un mes a comptar des de l'endemà al de la publicació d'aquesta ordre en el Diari Oficial de la Generalitat Valenciana.  
2. Tramitació  
La valoració i selecció d'instàncies s'efectuarà per una comissió integrada per:  
- El cap d'àrea del servei d'emergències de la Direcció General d'interior.  
- Un representant de la Secretaria General de la Conselleria de Presidència.  
- Dos representants de l'Àrea del Servei d'emergències de la Direcció General d'interior.  
Si la sol·licitud no reunira els requisits necessaris o faltara algun dels documents exigits es requerirà per escrit a l'interessat perquè en el termini de 10 dies repare la falta o acompanye els documents preceptius, advertint-li que, de no fer-ho així, se li tindrà per desistit de la sol·licitud, arxivant-se aquesta sense més tràmit.  
La comissió de valoració elevarà la seua proposta al conseller de Presidència, que resoldrà les ajudes sol·licitades en el termini màxim de 3 mesos des de la acabament del termini de presentació de sol·licituds, entenent-se desestimada si no recaiguera resolució en el citat termini, sense perjudici de l'obligació que té l'administració de resoldre expressament quantes sol·licituds se li formulen.  
3. Recurs  
Contra les resolucions del conseller de Presidència podrà formular-se recurs contenciós administratiu davant la Sala d'aquesta Jurisdicció del Tribunal Superior de Justícia de la Comunitat Valenciana.  
Com a requisit per a la interposició d'aquest haurà d'efectuar-se la comunicació prèvia d'aquesta interposició, segons exigeix l'article 110.3 de la llei 30/1992, de 26 de novembre, de règim Jurídic de les Administracions Públiques i del Procediment Administratiu Comú.  
Article vuitè  
Els beneficiaris de les ajudes estaran obligats a:  
a) Realitzar l'activitat que fonamenta la concessió de la subvenció.  
b) La submissió a les actuacions de control financer que corresponga a la Intervenció General, en relació amb les subvencions concedides.  
c) Comunicar a l'entitat que concedeix l'obtenció de subvencions o ajudes per a la mateixa finalitat, procedent de qualssevol administracions o ens públics.  
d) Acceptar les normes fixades en aquesta convocatòria, així com aquelles que la Direcció General d'interior establisca per al seu desenvolupament i seguiment.  
DISPOSICIONS FINALS  
Primera  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
Segona  
Contra aquesta ordre, que posa fi a la via administrativa es podrà interposar un recurs contenciós administratiu en el termini de dos mesos, a comptar des de l'endemà al de la seua publicació, davant la Sala contenciosa administrativa del Tribunal Superior de Justícia de la Comunitat Valenciana. La interposició de l'esmentat recurs requerirà comunicació prèvia a la Conselleria de Presidència.  
Tot això de conformitat amb allò que s'ha previst en els articles 57 i 58 de la Llei reguladora de la Jurisdicció Contenciosa Administrativa i article 110.3 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 3 de juny de 1997  
El conseller de Presidència,  
JOSÉ JOAQUÍN RIPOLL SERRANO  
ANNEX I  
Manteniment de tercers proveïdors/es  
Alta d'entitat de crèdit  
Nom del proveïdor/a: ........................................  
Domicili: c/................... núm. ......... C. postal.........  
Població: .................... província: .....................  
Titular del compte: ..........................................  
DNI/CIF: .............. Entitat financera: ....................  
Codi de l'entitat: .....................  
Codi de la sucursal: ............ núm. compte: ................  
Declare que són certes les dades indicades i que identifiquen el compte i l'entitat financera pels quals vull rebre els pagaments que en qualitat de proveïdor/a de la Generalitat Valenciana em puguen correspondre.  
Firma:  
En qualitat de:  
DNI/CIF: segell entitat bancària  
A emplenar per l'Administració  
Jorge Lamparero Lázaro, secretari general de la Conselleria de Presidència.  
CERTIFIQUE:  
Que es compleixen els requisits de les instruccions de la circular de la Intervenció General, de 14 de febrer de 1992.  
València,